Vážený obchodný partner

Dovoľte aby sme Vám touto cestou predstavili projekt na podporu talentovanej športovej mládeže STARS FOR STARS.

**Projekt STARS for STARS**

STARS for STARS je projekt špičkových slovenských športovcov a Nadácie STARS for STARS, ktorého základným zmyslom a zameraním je rozvoj športu a zvýšenie povedomia verejnosti o tomto fenoméne i o športových reprezentantoch Slovenska.

Propagáciu projektu zabezpečujú, podieľajú sa na ňom súčasní i bývalí slovenskí reprezentanti, ktorí sa výrazne zapísali do histórie športu u nás a vystupujú v úlohe ambasádorov projektu.

Nadácie STARS for STARS, ponúka aj možnosť zúčastniť sa na podpore nielen najznámejších a najúspešnejších slovenských športovcov, ktorí Slovensko zviditeľňujú na majstrovstvách sveta, majstrovstvách Európy, olympijských hrách čo podobných vrcholových podujatiach, ale predovšetkým talentovaných mladých reprezentantov, ktorí aj vďaka tejto podpore budú môcť napredovať.

Cieľom je podpora športových hviezd zajtrajška, teda talentovaných a nadaných mladých ľudí, ktorí budú s veľkou pravdepodobnosťou reprezentovať našu krajinu vo svojich disciplínach v neďalekej budúcnosti.

**Ciele projektu**

* hlavným cieľom je nájdenie a podpora talentovanej mládeže, ktorá im môže pomôcť k dosiahnutiu vysokej športovej úrovne bez ohľadu na ekonomické možnosti ich rodičov a príbuzných
* transparentná a efektívna podpora a vytvorenie vhodných podmienok pre vrcholových slovenkých športovcov, ktorí reprezentujú Slovenskú republiku na najvýznamnejších športových podujatiach sveta
* marketingové a mediálne zastupovanie vybraných úspešných a talentovaných športových hviezd na slovenskom trhu
* podpora najvýznamnejších medzinárodných športových podujatí, ktoré sa organizujú na Slovensku
* pridanou hodnotou pre partnerov projektu bude reklamné prepojenie vybraného TOP športovca z tímu STARS for STARS s imidžom a menom spoločnosti

Nakoľko financovanie takéhoto projektu je nesmierne náročné a je veľmi obtiažne ho zabezpečiť len zo súkromných zdrojov, podporu talentovaných športovcov nám pomáhajú svojimi príspevkami zabezpečovať naši partneri.

S cieľom zvyšovania úrovne starostlivosti o podporované talenty a rozširovania základne športových talentov podporovaných v projekte bola založená nadácia STARS for STARS

Od roku 2019 rozšírila Nadácia svoje pôsobenie aj do charitatívnej oblasti. V tomto roku nadácia prispievala na vývoj liekov pre autistického chlapca a prispela rodine v núdzi nákupom automobilu na zabezpečenie dopravy k lekárom.

**Nadácia SfS**

Od roku 2012 je k projektu pridružená nadácia STARS for STARS, ktorá je jedným zo zdrojov financovania a podporovania mladých športových talentov, aby sme spoločnými silami prispeli k rozvoju slovenského športu.

Nadácia sa už od svojho založenia zúčastňovala na rôznych podujatiach, kde svojou činnosťou zabezpečovala finančné prostriedky na jej fungovanie.

Tieto zdroje boli zabezpečované formou dražieb, aukcii a podporných akcii na jednotlivých podujatiach.

Nakoľko s rozvojom celého projektu stúpa náročnosť na finančné zabezpečenie, od roku 2014 je nadácia SfS zaregistrovaná ako poberateľ 2% z daní právnických a fyzických osôb.

Touto cestou by sme si Vás dovolili osloviť so žiadosťou o podporu nášho projektu poukázaním 2% z daní Vašich daní podľa priložených údajov

Všetky zdroje od partnerov sú používane a naďalej budú používane na vyššie popísanú podporu.

Mgr. Masarčin Miroslav

Správca nadácie